ועדת החוקה, חוק ומשפט, כנסת 20, פרוטוקול מספר 480, 2017-11-08 10:50

ניסן סלומינסקי: ואני פותח את ישיבת ועדת החוקה לנושא של תיקון טעות בחוק ייצוג הולם של בני האוכלוסייה החרדית ושל עולים חדשים בשירות הציבורי (תיקוני חקיקה).

ניסן סלומינסקי: אוקיי, אז בואי תסבירי מה התיקון.

<קריאה: - - -

ניסן סלומינסקי: לא, אחכה לו בהצבעה.

ניסן סלומינסקי: תסבירי.

<נועה ברודסקי-לוי: בוקר טוב.

<נועה ברודסקי-לוי: מדובר בתיקון לחוק ייצוג הולם של בני האוכלוסייה החרדית ושל עולים חדשים, שבו בשל טעות טכנית סעיף קטן (ח1) צריך היה להיות (ח4), מאחר שהתיקון הקודם שהועבר בוועדה אחרת, שעוד לא נכנס לתוקף כשהעברנו את התיקון שלנו, ולכן זה עוד לא הופיע בחוק עצמו.

<נועה ברודסקי-לוי: אנחנו פשוט צריכים להחליף, (ח1) שיהפוך ל-(ח4).

ניסן סלומינסקי: אוקיי, אז היא כבר הסבירה את הנושא.

אורי מקלב: כן, היא גם הסבירה לי אתמול.

ניסן סלומינסקי: אז אני יכול רק להצביע, נכון?

אורי מקלב: בסדר גמור.

אורי מקלב: הנושא הוא באמת - - -

<נועה ברודסקי-לוי: תיקון – (ח1) הופך להיות (ח4).

<נועה ברודסקי-לוי: רק המספור משתנה.

אורי מקלב: זה לא בא בחטא אלא בא בטוב.

<נועה ברודסקי-לוי: זה אך ורק שינוי של מספור הסעיף, זה הכול.

ניסן סלומינסקי: אז תיקון טעות בחוק ייצוג הולם של בני האוכלוסייה החרדית ושל עולים חדשים בשירות הציבורי (תיקוני חקיקה), התשע"ז–2016 – מי בעד?

ניסן סלומינסקי: ירים את ידו.

ניסן סלומינסקי: בעד אישור התיקון – פה אחד

ניסן סלומינסקי: אושר.

אורי מקלב: אתה שם לב שהוועדה שלך דנה בתקופה האחרונה, בשבוע האחרון, בנושא של ייצוג הולם לציבור החרדי.

אורי מקלב: ואני באמת מקווה שהדיונים האחרונים יקדמו את הדברים.

אורי מקלב: אתמול דיברנו גם עם היועץ המשפטי, ליווינו בשליחותך את הדיונים.

אורי מקלב: ואני חושב שאנחנו היום נמצאים במקום אחר.

אורי מקלב: הנתונים שהביאו וההחלטות שהביאו כאן

אורי מקלב: בפני הוועדה של הנציבות, שהולכת להיות באמת רפורמה בכל הנושא, החלטות שיתקבלו בעוד שבועיים בממשלה, יביאו לידי כך שממש בשנה הקרובה נראה עשרות עובדים חרדים שמתקבלים ומשתלבים בתוך עבודת המגזר הציבורי - -

ניסן סלומינסקי: נשמח מאוד יחד אתכם.

אורי מקלב: יחד עם מרכזים ייעודיים, שיעשו שינוי בכל המערך הזה.

אורי מקלב: ואני חושב שחלקה של הוועדה ברשותך הוא רב בעניין הזה.

ניסן סלומינסקי: אני חושב שזה אחד הדברים היותר נצרכים.

ניסן סלומינסקי: מדינת ישראל לא תוכל להחזיק מעמד אם המגזר החרדי לא ייכנס בגדול לכל העולם הכלכלי, ולתפוס עמדות ולהוביל וכו'.

ניסן סלומינסקי: אז כך שאני שמח מאוד שאנחנו עושים צעד שמקדם את זה, מקל על זה, מאפשר את זה.

ניסן סלומינסקי: ואנחנו רוצים כולנו שנראה כמה שיותר מאנשי המגזר החרדי משתלבים בכל העבודות, כולל בעבודות שלמעלה, בטופ מה שנקרא.

ניסן סלומינסקי: אז אנחנו שמחים מאוד, ושיהיה טוב.

ניסן סלומינסקי: זה טוב למדינת ישראל וטוב למגזר.

אורי מקלב: במקרה גם נמצאת כאן הגברת מקובר, שהיא עובדת חרדית, שנמצאת לא בטופ אבל כמעט בטופ, בתפקיד מהותי.

אורי מקלב: ואני חושב שכפי שגם אנחנו מרוצים מעבודות אלה, אני חושב שהנציבות ציינה כאן בוועדה שיש שביעות רצון מאוד מאוד טובה מהעובדות החרדיות, מהעובדים החרדים, ביכולות שלהם, במוסר העבודה.

ניסן סלומינסקי: ודאי.

אורי מקלב: ולכן יש כאן אמירה, לא רק את - - -

ניסן סלומינסקי: מאה אחוז.

ניסן סלומינסקי: ואני שמח, כי המניעה, להערכתי, לא הייתה במגזרים האחרים.

ניסן סלומינסקי: דווקא מהמגזר החרדי עצמו היה לפעמים עיכוב, שעכשיו הוא גם כן השתחרר וזה חשוב מאוד.

אורי מקלב: התאימו גם את סביבת העבודה לעובדים החרדים.

ניסן סלומינסקי: תודה רבה.

ניסן סלומינסקי: הישיבה נעולה ויישר כוח גדול ותודה.